ระเบียบคณะกรรมการตุลาการศาลยุติธรรม ว่าด้วยองค์ประกอบ หลักเกณฑ์ วิธีการแต่งตั้ง และวิธีการดำเนินงานของคณะอนุกรรมการตุลาการศาลยุติธรรม (ฉบับที่ 2) พ.ศ.2543
ระเบียบคณะกรรมการตุลาการศาลยุติธรรม
ระเบียบคณะกรรมการตุลาการศาลยุติธรรม
ว่าด้วยองค์ประกอบ
หลักเกณฑ์ วิธีการแต่งตั้ง และวิธีดำเนินงาน
ของคณะอนุกรรมการตุลาการศาลยุติธรรม
(ฉบับที่ ๒)
พ.ศ. ๒๕๔๓
 

โดยที่เป็นการสมควรเพิ่มเติมระเบียบคณะกรรมการตุลาการศาลยุติธรรม
ว่าด้วยองค์ประกอบ หลักเกณฑ์ วิธีการแต่งตั้ง และวิธีการดำเนินงานของคณะอนุกรรมการตุลาการศาลยุติธรรม
พ.ศ. ๒๕๔๓ ในส่วนที่เกี่ยวกับการปฏิบัติหน้าที่ของอนุกรรมการตุลาการศาลยุติธรรมให้เหมาะสมและชัดเจนยิ่งขึ้น

อาศัยอำนาจตามความในมาตรา ๔๗ วรรคสี่
แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓
คณะกรรมการตุลาการศาลยุติธรรมจึงวางระเบียบไว้ ดังต่อไปนี้

ข้อ ๑
ระเบียบนี้เรียกว่า ระเบียบคณะกรรมการตุลาการศาลยุติธรรม ว่าด้วยองค์ประกอบ
หลักเกณฑ์ วิธีการแต่งตั้ง และวิธีการดำเนินงานของคณะอนุกรรมการตุลาการศาลยุติธรรม
(ฉบับที่ ๒) พ.ศ. ๒๕๔๓

ข้อ ๒[๑]
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓
ให้เพิ่มเติมข้อความดังต่อไปนี้เป็นข้อ ๑๓/๑
ข้อ ๑๓/๑
อ.ก.ต. ประจำชั้นศาลมีอำนาจหน้าที่กลั่นกรองเสนอความเห็นเกี่ยวกับการแต่งตั้งให้ดำรงตำแหน่ง
การโยกย้ายแต่งตั้ง การเลื่อนตำแหน่ง การลงโทษข้าราชการตุลาการ หรือกรณีอื่น ๆ
ตามที่กฎหมายบัญญัติในชั้นศาลนั้น ต่อ ก.ต. เพื่อประกอบการพิจารณา
โดยดำเนินการตามวิธีการที่กำหนดไว้ในส่วนนี้ และตามที่ ก.ต. มีมติ หรือมอบหมาย


ประกาศ ณ วันที่ ๒๙ พฤศจิกายน พ.ศ. ๒๕๔๓
สันติ ทักราล
ผู้พิพากษาหัวหน้าแผนกคดีภาษีอากรในศาลฎีกา
ทำการแทนประธานศาลฎีกา
ทำหน้าที่เป็นประธานกรรมการตุลาการศาลยุติธรรม






























วิมล/ผู้จัดทำ
๒๕ มิถุนายน ๒๕๕๓
นฤดล/ผู้ตรวจ
๑๖ กุมภาพันธ์ ๒๕๕๔

[๑]
ราชกิจจานุเบกษา เล่ม ๑๑๗/ตอนที่ ๑๑๔ ก/หน้า ๒๕/๑ ธันวาคม ๒๕๔๓